**ТЕХНИЧЕСКИ СПЕЦИФИКАЦИИ**

за възлагане на обществена поръчка по чл. 20, ал. 3, т. 2 от ЗОП чрез

събиране на оферти с обява по реда на глава двадесет и шеста от ЗОП с предмет:

**„Избор на оператор за отпечатване и доставка на ваучери за работно облекло за нуждите на медицинските специалисти, работещите в общинските детски градини и детски ясли на територията на Столична община – район „Подуяне“**

Предмет на настоящата обществена поръчка е избор на оператор за отпечатване и доставка на ваучери за работно облеклоза нуждите на медицинските специалисти, работещите в общинските детски градини и детски ясли на територията на Столична община – район „Подуяне“.

Обществената поръчка се провежда с цел осигуряване на работно облекло на медицинските специалисти, работещи в сферата на здравеопазването – медицински сестри от общинските детски градини и на персонала от общинските детски ясли, във връзка със сключения с тях Колективен трудов договор.

Изискванията на Възложителя за изпълнение на настоящата обществена поръчка с посочения предмет и обем са:

1. Участникът следва да притежава опит в изпълнението на услуги с предмет и обем, сходни с тези на настоящата обществена поръчка през последните 3 /три/ години, считано от датата на подаване на офертата. Участникът трябва да е изпълнил минимум една сходна дейност.

*Забележка: Под „сходна“ дейност следва да се разбира осъществяване на услуги по отпечатване и доставка на ваучери.*

**2.** Участникът трябва да притежава валиден сертификат за управление на качеството по стандарт ISO 9001 или еквивалент, издадени от акредитирани институции или агенции за управление на качеството, с обхват в съответствие с предмета на поръчката.

**3.** Отпечатването на ваучерите следва да съдържа следните задължителни реквизити:

**3.1.** Да имат бар код и сериен номер за идентификация и проследяване на ваучера;

**3.2.** Да имат не по – малко от два способа за защита против фалшифициране;

**3.3.** Да имат надпис наименованието и ЕИК на фирмата, издала ваучера;

**3.4.** Да е посочена номиналната стойност на ваучера (5.00 лв., 20.00 лв., 50.00 лв.);

**3.5.** Да е посочен срокът на валидност на ваучера в търговските обекти, а именно от 01.01.2020г. до 31.12.2020г.

**3.6.** Да има надпис, че ваучерът се отнася за работно облекло.

**4.** Ваучерите за работно облекло трябва да бъдат 1400 /хиляда и четиристотин/ броя на обща стойност до 45 250 /четиридесет и пет хиляди двеста и петдесет/ лева, разпределени по купюри с номинална стойност както следва:

- 50 броя по 5.00 лв. = 250 .00 лв;

- 750 броя по 20.00 лв. = 15000 лв.

- 600 броя по 50.00 лв. = 30000 лв.

**5.** Цена за отпечатване и доставка на ваучерите, която не включва номиналната стойност на ваучерите в размер до 1360 лева (хиляда триста и шестдесет лева) без ДДС.

6. Прогнозният финансов ресурс за изпълнение на поръчката е в размер на 46 610.00 /четиридесет и шест хиляди шестостен и десет/ лева, включващ номиналната стойност на ваучерите за работно облекло и разходите за отпечатване и доставка без ДДС.

**7.** Ваучерите с номинални стойности, съответно 5.00 лв., 20.00 лв. и 50.00 лв., трябва да бъдат оформени в отделни кочани като индивидуални комплекти (всички купюри по 5.00 лв. в отделен индивидуален комплект, всички купюри по 20.00 лв. в отделен индивидуален комплект, всички купюри по 50.00 лв. в отделен индивидуален комплект).

**8.** Възложителят не носи отговорност за финансовите взаимоотношения между Изпълнителя и търговските обекти, в които са приети отпечатаните и доставени ваучери за работно облекло.

Възложителят не се ангажира да извърши авансово плащане към Изпълнителя за отпечатване и доставка на ваучерите.

**9.** Възложителят изготвя заявка до избрания Изпълнител за отпечатване и доставка на ваучерите, като тази заявка се изпълнява до адрес: гр. София, ул. „Плакалница“ № 51, административна сграда на Столична община – район „Подуяне“.